經數: 一七三○

經名: 金剛三昧經論卷上

頁數: 九六一

上              欄

1金剛三昧經論卷上

新羅國沙門元曉述

此經略開四門分別. 初述大意. 次辨經宗. 三

釋題名. 四消文義. 第一述大意者. 夫一心之

源離有無而獨淨. 三空之海融眞俗而湛然.

湛然融二而不一. 獨淨離邊而非中. 非中而

離邊. 故不有之法不卽住無. 不無之相不卽

住有. 不一而融二. 故非眞之事未始爲俗. 非

俗之理未始爲眞也. 融二而不一. 故眞俗之

性無所不立. 染淨之相[&FFFF]#不備焉. 離邊而非

中. 故有無之法無所不作. 是非之義[&FFFF]#不周

焉. 爾乃無破而無不破. 無立而無不立. 可謂

無理之至理. 不然之大然矣. 是謂斯經之大

意也. 良由不然之大然. 故能說之語妙契環

中. 無理之至理. 故所詮之宗超出方外. 無所

不破故名金剛三昧. 無所不立故名攝大乘

經. 一切義宗無出是二. 是故亦名無量義宗.

且擧一目以題其首. 故言金剛三昧經也

第二辨經宗者. 此經宗要有開有合. 合而言

之. 一味觀行爲要. 開而說之. 十重法門爲宗.

言觀行者. 觀是橫論. 通於境智. 行是□望[&FFFF]#

其因果. 果謂五法圓滿. 因謂六行備足. 智卽

本始兩覺. 境卽眞俗雙泯. 雙泯而不滅兩覺

而無生. 無生之行冥會無相. 無相之法順成

本利. 利旣是本利而無得故不動實際. 際旣

是實際而離性故眞際亦空. 諸佛如來於焉

中              欄

而藏. 一切菩薩於中隨入. 如是名爲入如來

藏. 是爲六品之大意也. 於此觀門. 從初信解

乃至等覺. 立爲六行. 六行滿時. 九識轉顯顯

無垢識爲淨法界. 轉餘八識而成四智. 五法

旣圓三身斯備. 如是因果不離境智. 境智無

二. 唯是一味. 如是一味觀行以爲此經宗也.

所以大乘法相無所不攝. 無量義宗[&FFFF]#不入

之. 名不虛稱斯之謂歟. 合論一觀略述如之.

開說十門爲其宗者. 謂從一門增至十門. 一

門云何. 一心中一念動. 順一實. 修一行. 入一

乘. 住一道. 用一覺. 覺一味. 二門云何. 不住二

岸以遣二衆. 不著二我以離二邊. 通達二空

不墮二乘. 俱融二諦不違二入. 三門者. 自歸

三佛而受三戒. 順三大諦得三解脫. 等覺三

地. 妙覺三身. 入三空聚. 滅三有心. 四門者.

修四正勤. 入四神足. 四大緣力. 四儀常利. 超

出四禪. 遠離四諦. 四弘地中四智流出. 五門

者. 於五陰生具五十惡故植五根而養五力.

涉五空海跋五等位. 得五淨法. 度五道生. 如

是等也. 云何六七八九等門. 具修六度永除

六入. 行七覺分滅七義科. 八識海澄. 九識流

淨. 始從十信乃至十地. 百行備足. 萬德圓滿.

如是諸門爲是經宗. 皆在經文. 文處當說. 然

此後九門皆入一門. 一門有九. 不出一觀. 所

以開不增一. 合不減十. 不增不減爲其宗要

也

第三釋題目者. 此經之目有其三種. 一名攝

大乘經. 二名金剛三昧. 三名無量義宗. 初後

二名次門當釋. 今且先釋中間一目. 唯此一

下              欄

名在首題故. 於中有二. 先釋金剛. 後釋三昧.

初中亦二. 先釋後簡. 言金剛者. 寄喩之稱堅

實爲體穿破爲功. 金剛三昧當知亦爾. 實際

爲體破穿爲能. 實際爲體者證理窮源故. 如

下文言證法眞實定故. 破穿爲能者有其二

義. 一破諸疑二穿諸定. 破諸疑者起說斷疑

故. 如下文言決定斷疑悔故. 穿諸定者. 此定

能令諸餘三昧皆得有用. 如穿寶珠. 得有用

故. 如大品經言. 云何名金剛三昧. 住此三昧

能破諸三昧. 彼論釋云. 金剛三昧者譬如金

剛無物不陷. 此三昧亦如是. 於諸法中無不

通達. 令諸三昧皆得有用. 如□□碼[&FFFF]#琉璃

唯金剛能穿入. 案云. 經言破諸三昧者破之

言穿. 論中穿入釋經破故達諸三昧皆無自

性. 令彼三昧皆離自著. 由是無□得自在故.

釋名如是. 次簡別者. 於中有二. 先簡定慧. 問

金剛般若金剛三昧皆名金剛. 有何差別. 解

云. 彼慧此定是爲差別. 又金剛般若通於因

果. 金剛三昧位在果地. 又般若金剛具有三

義. 體堅用利形狀寬狹. 三昧金剛但取堅利.

如是差別. 次別餘定. 此有三類. 一金剛三昧.

二金剛輪三昧. 三如金剛三昧. 大品經言. 云

何金剛輪三昧. 住是三昧能持諸三昧分. 云

何如金剛三昧. 住是三昧能貫達諸法亦不

見達. 彼論釋言. 問曰三種三昧何以皆言金

剛. 答曰. 初言金剛. 中言金剛輪. 後言如金

剛. 如金剛三昧. 佛言. 能貫穿諸法亦不見是

穿. 金剛三昧能通達諸三昧. 金剛輪三昧能

持諸三昧輪. 是皆佛自說義. 論者言. 如金剛

經數: 一七三○

經名: 金剛三昧經論卷上

頁數: 九六二

上              欄

三昧者. 能破一切煩惱結使無有遺餘. 譬如

釋提桓因手執金剛破阿修羅軍. 卽是學人

末後之心. 從是心次第得三種菩提. 聲聞□

支佛佛無上菩提. 金剛三昧者能破一切諸

法入無餘涅槃更不受有. 譬如眞金剛能破

諸山令滅盡無餘. 金剛輪者. 能破一切諸佛

法無遮無□. 案云. 此中破諸佛法者. 猶如

轉輪聖王輪寶能破諸王無不伏故. 是故與

前二金剛別. 前二金剛云何別者. 有五差別.

一者喩別. 論如金剛破軍金剛破山故. 二者

法別. 前破煩惱後破諸法故. 三者位別. 前在

學位後在無學故. 四者名別. 前名如金剛三

昧. 餘處名金剛喩定. 後者直名金剛三昧. 除

如及喩. 所以然者爲顯因果二定異故. 因有

功用果無功用. 損之又損之以至無爲故. 又

如金剛取其少分相似之義. 但破煩惱不破

餘法故. 言金剛者. 顯其全同金剛之利. 一切

色物無不貫破. 三昧之用當知亦爾. 一切諸

法亦無不破故. 五者敎別. 謂有學位金剛三

昧. 則金剛三昧本性淸淨不增不減. 經中所

說其無學位金剛三昧. 今此經中所說是也.

今此經中佛所入定破一切法皆無所得. 是

故名爲金剛三昧. 六種釋中是持業釋. 取譬

名者是□近釋. 卽以是名目此經者是依主

釋. 定爲主故. 次第二釋三昧名者於中有二.

先釋後簡. 古師說言. 彼名三昧此云正思. 今

述此說當文義故. 謂在定時於所緣境審正

思察故名正思. 如瑜伽言三摩地者. 謂於所

緣審正觀察心一境性故. 問定應是靜靜住

中              欄

一境. 云何乃言審正思察. 思察之用應是尋

伺. 云何說定爲思察耶. 答若守一境卽爲定

者. □比住境應卽是定. 若正思察是尋伺者.

邪慧推心應非尋伺. 當知思察有其二種. 若

通邪正意言分別名思察者. 卽是尋伺直是

分別. 若唯審正明了緣境名正思察. 正是定

用而非尋伺. 定通分別及無分別故. 以審正

簡彼尋伺. 又住一境亦有二種. 若住一境. □

迷闇昧不能審察卽是□毛. 若住一境不比

不色審正思察是名爲定. 故以思察別彼□

比. 是故當知不以住移簡別定散差別之相.

何以故. 捷疾之辯雖速移轉而有定故. 遲鈍

之念雖久住境而是散故. 今此金剛三昧名

爲正思察者. 無正不正. 亡思非思. 但爲別於

分別邪念. 又不同於虛空無思. 所以强號爲

正思耳. 三昧之名. 略釋如是. 次簡別者於中

有二. 先別諸名後簡通局. 定名不同略有八

種. 一名三摩□多此云等引. 遠離□比掉擧

之偏故名爲等. 引發神通等諸功德故名爲

引. 又此等引無悔歡喜安樂所引故名等引.

由此不同欲界定故. 二名三摩地此云等持.

等義同前. 能制持心令不馳散故名等持. 又

定慧平等令不相離故名等持. 舊云三摩提亦

卽等持. 三名三摩[&FFFF]#提此云等至. 等持之中

能至勝位故名等至. 四名[&FFFF]#演那此云靜慮.

寂靜思慮故. 又能靜散慮故. 舊云禪那. 或云

持阿那. 方俗異語同謂靜慮也. 五名奢摩他

此譯云止. 令心止境故名爲止. 六名心一境

性. 令心專一於境之性故名心一境性. 舊云

下              欄

一心是略故也. 七名爲定. 審定所緣故名爲

定. 八名正思. 義如前說. 有師說言. 三昧之名

及三摩提只是等持非是異名. 是說不然. 所

以者何. 如金鼓經十種定中. 前三地中名三

摩提. 後七地中名爲三昧. 如是二名若同等

持. 何由改名前後異說. 又此二句何由不同

若由方俗異故不同者. 不應一處俱說二名.

若由傳者前後故異者. 不應一本有此二名.

如三摩提及三摩地. 此由前後傳者不同. 故

其是同灼然可見. 三昧之名與三摩提同在

一本何由不異. 是故當知如前說也. 第二明

通局者略作四例. 一者定與等持. 二名最寬.

通漏無漏. 亦通三界. 及通欲界散亂心中. 以

六位心所別境五中有三摩地亦名定故. 二

者心一境性及三昧名此二次寬. 雖通欲界.

不通一向散亂心中. 以般舟三昧或欲界繫

九種心住. 心一境性亦通欲界方便心故. 三

者三摩□多. 及靜慮名. 此二是狹. 全不通於

欲界心故. 唯取輕安所含潤故. 四者三摩跋

提及奢摩他此二最狹. 於定地內有簡別故.

以奢摩他不通四種慧行之中心一境性. 三

摩跋提不通於空無相無願三三摩地故. 八

名寬狹粗述如是. 第三釋顯名訖

1自下第四科文解釋. 文有三分. 一者序分.

二者第二品下六品餘文是正說分. 三者入

總持品爾時如來而告衆言已下二紙許文是

流通分. 序分之內有二種序. 謂通與2別通

序之中卽有六事. 前三明親承之傳. 後三證

大師之說. 言前三者. 一如是. 二我聞. 三一

經數: 一七三○

經名: 金剛三昧經論卷上

頁數: 九六三

上              欄

時. 後三是何. 一敎主. 二住處. 三徒衆. 徒衆

之內序四類衆. 一聲聞衆. 二菩薩衆. 三長者

衆. 四雜類衆. 於中委悉如常所說

經曰爾時尊者大衆圍繞爲諸大衆說大乘經

名一味眞實無相無生決定實際本覺利行若

聞是經乃至受持一四句偈是人卽爲入佛智

地能以方便敎化衆生爲一切生作大知識

論曰此下第二別序卽有四分. 一威儀分. 二

說經分. 三入定分. 四重頌分. 威儀分者. 如經

爾時尊者大衆圍繞故. 說經分者. 如經爲諸

大衆說大乘經等故. 此經文勢似法華序. 如

彼文言爾時世尊四衆圍繞說大乘經名無量

義. 如彼論中判此經名. 卽爲法華經之異目.

彼意以爲在前說故名爲序分. 今看此經文

勢皆是經家序辭. 以是准之應是別經. 在前

廣說. 說已入定. 從定起已. 方說金剛三昧經

也. 說經宗後乃說經名. 當知一味眞實等名.

是前所說廣經之目. 如是二經大意雖同. 文

相卽異. 前所說者廣說法門爲益當時. 後所

說者略攝法門爲利末世. 是故在前廣說. 以

爲略經緣由. 此說經分文相有二. 先序經名.

後歎經德. 若聞已下是第二分

經曰佛說此經已結跏趺坐卽入金剛三昧身

心不動  論曰是第三入定分. 所以欲說經

前. 先須入定者. 爲顯唯寂靜者. 於法能覺能

說故. 又復爲顯賢聖默然. 賢聖說法. 隨時而

用. 不相離故

經曰爾時衆中有一比丘名阿伽陀從座而起

合掌胡□欲宣此義而說偈言. 論曰是第四

中              欄

重頌分. 爲顯前說一味之經與後所說大意

不殊. 故以略偈頌前廣經. 因此發起後略說

經故文卽有二. 先序後頌. 是緣家序以發後

頌. 阿伽陀者此云無去. 或言滅去. 此是藥名.

能令諸病皆悉滅盡故名無去. 此菩薩亦如

是. 能治衆生諸煩惱病故以藥名爲其目也.

八行頌中卽有二分. 前七頌頌說經. 後一頌

頌入定. 初中亦二. 三頌總明. 四頌別顯

經曰大慈滿足尊智慧通無□廣度衆生故說

於一諦義皆以一味道終不以小乘所說義味

處皆悉離不實入諸佛智地決定眞實際聞者

皆出世無有不解脫   論曰總明三頌卽有四

意. 一者二句歎能說德. 二者一頌歎能詮敎.

三者一頌歎所詮義. 四者二句歎敎勝利. 第

二中言一諦義者. 所謂一心. 依一心法有二

種門. 二門所依唯是一實故名一諦. 一味道

者唯一乘故. 餘文可知

經曰無量諸菩薩皆悉度衆生爲衆廣深問知

法寂滅相入於決定處 論曰此下四頌別歎

問答. 此五句者歎問廣深令知寂滅入實際

故

經曰如來智方便當爲入實說隨順皆一乘無

有諸雜味猶如一雨潤衆草皆悉榮隨其性各

異一味之法潤普充於一切如彼一雨潤皆長

菩提芽  論曰是第二歎佛答勝利. 於中有

三. 謂法喩合. 如其次第. 四句二句五句應知

經曰入於金剛味證法眞實定決定斷疑悔一

法之印成  論曰此第二頌入定. 上半正頌

在前入定. 下半逆頌後起說法. 後所說敎有

下              欄

二勝能. 一決斷疑悔. 如金剛能破. 二印成一

乘. 如金剛不壞. 下半二句顯此二義. 序分文

竟. 正說之中大分爲二. 謂前六品別顯觀行.

總持一品總遣疑情. 別顯之中卽爲六分. 一

無相法品明無相觀. 二無生行品顯無生行.

三本覺刹品依本利物. 四入實際品從虛入

實. 五眞性空品辨一切行出眞性空. 六如來

藏品顯無量門入如來藏. 如是六門觀行周

盡. 所以然者. 凡諸妄想無始流轉只由取相

分別之患. 今欲反流歸源. 先須破遣諸相. 所

以初明觀無相法. 雖遣諸相. 若存觀心觀心

猶生不會本覺. 故泯生心. 所以第二顯無生

行. 行旣無生方會本覺. 依此化物令得本利.

故第三明本覺利門. 若依本覺以利衆生. 衆

生卽能從虛入實. 所以第四明入實際. 內行

卽無相無生. 外化卽本利入實. 如是二利以

具萬行. 同出眞性. 皆順眞空. 是故第五明眞

性空. 依此眞性萬行斯備. 入如來藏一味之

源. 所以第六顯如來藏. 旣歸心源卽無所爲.

無所爲故無所不爲. 故說六門以攝大乘. 又

此六品亦有異意. 謂初品示所觀之法. 法謂一

心如來藏體. 第二品明能觀之行. 行謂六行

無分別觀. 第三本覺利品顯一心中之生滅

門. 第四入實際品顯一心中之眞如門. 第五

眞性空品雙遣眞俗不壞二諦. 第六如來藏

品遍收諸門同示一味. 以此二重六門攝大

乘義周盡. 又此六品合爲三門. 前二品攝觀

行始終. 次二品者敎化本末. 其後二門攝因

成果. 又前二品遣相歸本. 中間二品從本起

經數: 一七三○

經名: 金剛三昧經論卷上

頁數: 九六四

上              欄

行. 後二品者雙顯歸起. 以此二三攝大乘盡.

又此六品只是二門. 相生都泯是本覺利實

際眞空. 是如來藏. 又前門者遣妄顯因. 其後

門者顯眞成果. 如是二二之門亦攝大乘周

盡. 又此六品唯是一味. 所以然者. 相生無性.

本覺無本. 實際離際. 眞性亦空. 何由得有如

來藏性. 如下如來藏品中言. 是識常寂滅. 寂

滅亦寂滅. 總持品言. 七五不生. 八六寂滅. 九

相空無. 如是無所得之一味正爲此經之宗

之要. 但以無所得故無所不得. 所以諸門無

所不開故作無量義之宗也. 雖是一味而開

六門故. 依六分科文而釋. 先釋品名. 言無相

者謂無相觀. 破諸相故. 次言法者謂所觀法.

一心法故. 無相觀者先六分中第一分義. 所

觀法者後六門內第一門法. 今此初品顯是

二義. 以之故言無相法品

1經曰爾時尊者從三昧起而說是言  論曰

此一品文科分爲三分. 初出定分. 次起說分.

後得益分. 初後二分是經家序. 其第二分正

是佛言. 初分中顯三種成就. 一說法時成就.

如經爾時故. 二說法主成就. 如經尊者故. 具

五通達爲世所尊. 於甚深法如義說故. 三自

在成就. 如經從三昧起說是言故. 如來入定

無能驚寤. 於定住出得自在故

經曰諸佛智地入實法相決定性故  論曰此

下第二正發言說. 此中有二. 一者長行. 二者

重頌. 初長行中亦有二分. 一略標分. 二廣說

分. 略標分中標二種義. 初標無相觀. 後標所

觀法. 無相觀中有其二句. 先標如來自入無

中              欄

相觀. 後標令他入無相觀. 言自入者. 如經諸

佛智地入實法相決定性故. 諸佛智地者. 謂

如前所入金剛三昧相應之智. 住持一切功

德法故. 入實法相者. 謂此佛智破一切相通

達諸法之實相故. 決定性者. 是實法相. 非佛

所作. 有佛無佛性自爾故. 次言故者. 以決定

性釋成上句. 若不決定卽非實相故. 又攝上

句而成下句. 如來自入實法相故. 故能令他

得無相利也

經曰方便神通皆無相利  論曰此第二句令

他得入. 言方便者八相方便. 謂從兜率天退

乃至入涅槃故. 神通者六神通. 卽爲三輪化

衆生故. 皆無相利者. 如是八六方便神通皆

從自入實相而起. 能令他得無相利故標無

相觀竟在於前

經曰一覺了義難解難入非諸二乘之所知見

唯佛菩薩乃能知之 論曰此下第二標所觀

法亦有二句. 一者直標所觀法深. 二者爲他

說是深法. 一覺了義者. 一心本覺如來藏義.

過是永無餘深法故. 難解者義甚深非諸二

乘所知見故. 難入者體甚深唯佛菩薩乃能

入故. 卽以後句而釋前句. 欲明初門所標. 佛

智所入實法相者. 直是一心本覺如來藏法.

如楞伽經言. 寂滅者名爲一心. 一心者名如

來藏. 今此文言實法相者是寂滅義. 一覺了

義者卽是一心如來藏義. 法華論云. 諸佛如

來能知彼法究竟實相. 言實相者. 謂如來藏

法身之體不變義故. 今此經言一覺者. 一切

諸法唯是一心. 一切衆生是一本覺由是義

下              欄

故名爲一覺. 至下演中當更分別

經曰可度衆生皆說一味  論曰此明爲他皆

說深法. 可度衆生者. 如來所化一切衆生[&FFFF]#

非一心之流轉故. 皆說一味者. 如來所說一

切敎法無不令入一覺味故. 欲明一切衆生本

來一覺. 但由無明隨夢流轉. 皆從如來一味

之說無不終歸一心之源. 歸心源時皆無所

得. 故言一味. 卽是一乘. 初略標文竟在於

前

經曰爾時解脫菩薩卽從座起合掌胡□而白

佛言 論曰此下第二廣說. 於中有二. 先請

後說. 請中有二. 先序人儀. 後明發言. 序有二

句. 一依時表人. 解脫菩薩者. 令諸衆生同一

解脫故. 寄能問人表所說法故. 二序禮儀. 如

經卽從座起等故

經曰尊者若佛滅後正法去世像法住世於末

劫中五濁衆生多諸惡業輪□三界無有出時

論曰此下第二發言而請. 於中有二. 先擧

所爲時節. 後請爲彼宣說. 初中像法住世. 末

劫中者先廣說經爲益正法之時. 今此經者

爲化像法之節. 隨時厚薄設敎異故

經曰願佛慈悲爲後衆生宣說一味決定眞實

令彼衆生等同解脫  論曰此是第二正請宣

說. 宣說一味者. 請說一覺了義之味. 決定眞

實者請說入實法相之觀. 今彼衆生等同解脫

者. 令彼像法末世衆生等同一味究竟解脫. 由

是言之. 敎有四句. 一正化正法兼利後時. 謂

前經等. 二正化像法兼利前時. 謂此經等. 三

通化前後. 謂諸餘經等. 四不利前後. 除上爾

經數: 一七三○

經名: 金剛三昧經論卷上

頁數: 九六五

上              欄

所敎

經曰佛言善男子汝能問我出世之因欲化衆

生令彼衆生獲得出世之果是一大事不可思

議以大慈故以大悲故我若不說卽墮□貪汝

等一心諦聽爲汝宣說  論曰此下第二如來

爲說. 於中有二. 一者[&FFFF]#問許說. 二者對請□

說. [&FFFF]#問中言出世之因者. 入實相觀故. 出世

之果者. 一味解脫故. 是一大事者. 無上同義

故. 不可思議者. 離言絶慮故. 如法華經言.

諸佛世尊唯以一大事因緣故出現於世. 論

者釋言. 一大事者依四種義. 何者爲四. 一者

無上義. 唯除如來一切智智. 更無餘事. 如經

欲開佛知見. 令衆生知得淸淨故. 出現於

世故. 佛知見者. 如來能證以如實智. 知彼

義故. 二者同義. 以諸聲聞□支佛佛法身平

等. 如經欲示衆生佛知見故. 出現於世故. 法

身平等者. 佛性法身無差別故. 三者不知義.

以諸聲聞□支佛等不能知彼眞實處故. 不

知眞實處者. 不知究竟唯一佛乘故. 如經欲

令衆生悟佛知見故出現於世故. 四者令證

不退轉地. 示現欲與無量智業故. 如經欲令

衆生入佛知見故. 出現於世故. 今此文中一

大事者亦有四義. 一無上義. 如上文言. 諸佛

智地入實法相故. 二者同義. 如經一覺了義

難解難入故. 三不知義. 非諸二乘所知見故.

四令證義. 可度衆生皆說一味故. [&FFFF]#問已竟.

次許說中亦有二句. 初句反顯不說有過. 後

句順明誡聽許說

經曰善男子若化衆生無生於化不生無化其

中              欄

化大焉  論曰自此已下正爲宣說. 於中有

二. 先明無相觀廣明無相利. 後顯一覺心廣

前一覺義. 無相觀中亦有二分. 一者直說觀

行之相. 二者往復決諸疑難. 初中亦二. 先方

便觀. 後明正觀. 方便觀中. 有其四句. 初一句

牒能化. 後一句嘆化大. 中間二句正明觀相.

無生於化者. 初修觀時破諸有相. 於幻化相

滅其生心故. 不生無化者. 旣破化相次遣空

相. 於無化空亦不生心故. 所以然者. 衆生本

來迷心離相. 遍取諸相動念生心故. 先破諸

相滅取相心. 雖復已破幻化有相. 而猶取其

無化空性. 取空性故於空生心. 所以亦遣無

化空性. 于時不生取空之心不得已會無二

中道. 同佛所入諸法實相. 如是化故其化大

焉. 問此方便觀爲在何位. 答若仰信修在於

十信. 其相似觀在三十心. 論其純修在四善

根. 將入初地近方便故. 問餘處說有三無性

觀. 何故此中但說二無. 答無相無生合爲一

邊. 所遣相生同是有故. 又此二觀皆有尋思.

遣無性時無尋思故. 或開或合皆有道理故.

已說方便次顯正觀

經曰令彼衆生皆離心我一切心我本來空寂

若得空心心不幻化無幻無化卽得無生無生

之心在於無化  論曰是明正觀無二之相.

以離所取能取二故. 離所取者. 以離一切人

法相故. 此有二種. 一者遣離. 二者泯離. 遣離

者先所取相今滅除故. 如經令彼衆生皆離

心我故. 泯離者先所取相本來空故. 如經一

切心我本來空寂故. 言心我者. 人名爲我法

下              欄

名爲心. 心是諸法所依主故. 達諸人法本來

空時. 先所取相此時不起. 所以二離一時成

就. 已說離所取. 云何離能取. 謂離一切能取

分別此亦二種. 一者本離. 二者始離. 言本離

者. 通達心我本來空時正得本覺空寂之心.

此空寂心本離能取. 離能取故本不幻化. 如

經若得空心心不幻化故. 不幻化者非虛妄

故. 言始離者. 得此本覺空寂心時能取分別

不復得生. 隨所得心無幻化故. 如經無幻無

化. 卽得無生故. 如是始得無生之心會本空

寂無化之理故. 言無生之心在於無化. 假說

心境故寄言在然. 始離能取是始覺義. 本離

空心是本覺義. 義雖有二混成一覺. 同離能

所離新舊故. 如論說言. 以始覺者卽同本覺.

當知此覺永離生滅始終等相. 始從初地乃

至佛地. 但有分滿不同而已. 如十地論本分

中說. 自體本來空有不二不盡. 乃至廣說. 又

此一覺有本始義. 以有本覺顯成義故. 眞修

之說亦有道理. 以有始覺修成義故. 新修之

談亦有道理. 如其偏執卽有未盡. 且止乘論

還釋本文廣無相觀竟在於前

經曰解脫菩薩而白佛言尊者衆生之心性本

空寂空寂之心體無色相云何修習得本空心

願佛慈悲爲我宣說  論曰此下第二往復決

疑有四問答次第決疑. 第一問中問意有二.

一者衆生心性本來空寂而猶動念無始流

轉. 云何方修而得本心. 二者空寂心體無色

無相. 衆生本來□取有相. 云何習無而得空

心. 故言云何修習得本空心. 問此中所說衆

經數: 一七三○

經名: 金剛三昧經論卷上

頁數: 九六六

上              欄

生之心應是六識等生滅心. 何以得知一心本

覺. 答起信論云有法能起大乘信根. 謂衆生

心依一心法有二種門. 乃至廣說. 又如經言.

寂滅者名爲一心. 今此文言. 空寂之心體無

色相. 言有左右意致還同. 言無色者無顯形

等色故. 無相者無生滅等相故. 此文卽顯心

眞如門. 上言衆生之心且擧心生滅門. 擧生

滅心顯眞如門. 以之故言. 性本空寂. 然此二

門其體無二. 所以皆是一心法耳

經曰佛言菩薩一切心相本來無本本無本處

空寂無生若心無生卽入空寂空寂心地卽得

心空善男子無相之心無心無我一切法相亦

復如是  論曰此答有二. 正答決答. 言菩薩

者. 是呼解脫菩薩之辭. 下文呼辭皆亦同也.

一切心相者. 一切八識動念之心心所相應

行相差別. 若行若相皆有四相故. 本來無本

本無本處者. 一切心相種子爲本. 心此本種

永無所得. 所以然者. 爲在現時爲已過去. 若

在現時卽與果俱無本末異. 如牛兩角. 若已

過去卽無作因無體性故. 猶如[&FFFF]#角. 如是道

理本來法爾. 以之故言. 本來無本. 又生滅心

生必依本處. 本處旣無卽不得生. 言本處者.

謂俱有根. 其五色根旣是色法. 有方無方皆

不可得. 餘三所依皆無色法. 有時無時□不

可得. 是故亦言本無本處. 謂從本來無其本

處. 旣無本種亦無本處. 當知心相本來無生.

以之故言空寂無生. 如是觀察不得生時. 其

能觀心亦無所生. 是時卽人本來空寂. 所入

空寂卽是一心. 一切所依名之爲地. 故言卽

中              欄

入空寂. 空寂心地雖諸衆生本來流轉. □取

有相. 然依此門推心觀察. 卽能得本空心. 故

言卽得心空. 心空空心語有左右. 只是一心

本覺之義. 正答所問竟在於前. 此下結答. 無

相之心者擧一心體. 無心無我者結前所說.

空寂無生無相心中. 離心我相. 一切法相亦

如是者. 重結空寂. 非直離此心我二相. 其餘

一切有爲無爲乃至有上無上等相無相心中

無不離故

經曰解脫菩薩而白佛言尊者一切衆生若有

我者若有心者以何法覺令彼衆生出離斯縛

論曰自此已下第二問答. 前一問答總明

破有相門. 今此問答別顯離二縛門. 別擧二

病以問其藥. 言有我者人執之病. 若有心者

法執之病. 言斯縛者. 別而言之. 人執是[&FFFF]#重

縛. 法執是相縛. 通而說之. 二執皆有[&FFFF]#重相

縛. 又此二執皆有二縛. 謂相應縛及能緣縛.

二障章中其義已具. 答中有二. 先治人執. 後

治法執. 治人執中先總後別

經曰佛言善男子若有我者令觀十二因緣

論曰此是總治. 觀十二支略有二門. 一觀無

作緣生. 治作者執. 如說是事有故是事有. 二

觀無常緣生. 治常住執. 如說是事生故是事

生. 存我之來此二爲本. 本旣除故諸末隨滅

也

經曰十二因緣本從因果因果所起興於心行

心尙不有何肉有身若有我者令滅有見若無

我者令滅無見  論曰此是別治. 別治有二.

一者肉治. 二者逐治. 肉治中言本從因果者.

下              欄

從總出別. 總而言之. 唯因與果. 從因出二三.

從果出五二. 又從因出十支. 從果說二支. 故

所從本但是因果. 因果所起興於心行者. 因

果之起心行爲本. 心能作因心受果故. 心尙

不有何肉有身者. 依上所說觀察道理心不

可得. 肉心所作色身是有乎. 身心尙無肉有

我耶. 又心不有故因果亦空. 因果尙空肉有

我乎. 又因果空故十二支空. 肉有作者受者

等耶. 如經言. 菩薩觀十二因緣如虛空不可

盡. 此之謂也. 已說肉破. 云何逐治. 謂若有我

者令滅有見者. 牒前肉破滅存我執. 若無我

者令滅無見者. 此正逐破無我之病. 所以然

者. 先破我執離外道病. 而取無我墮二乘病

故. 今逐破著無之見. 我本非有肉有我無. 故

總別二觀破我執竟

經曰若心生者令滅滅性若心滅者令滅生性

滅是見性卽入實際  論曰此下第二治存心

見. 於中有二. 正治重釋. 二乘人等法執存心.

計有生滅無常之心. 故破生滅滅存心見. 若

存心生而成病者破前滅性. 要依彼滅存今

生故. 若見後滅執有現心. 心設不滅如[&FFFF]#角

故. 破如是見令滅生性. 無生有滅不應理

故. 滅是見性卽入實際者. 破見滅性必不

取生. 破見生性必不取滅. 不取生滅必不

存心故

經曰何以故本生不滅不滅不生不滅不生不

生不滅一切法相亦復如是  論曰此是重

釋. 何以見心生者令滅滅性. 見心滅者令滅

生性. 故言何以故. 次釋此問. 本生不滅者. 心

經數: 一七三○

經名: 金剛三昧經論卷上

頁數: 九六七

上              欄

前生心永不可得. 不可得有何法而滅. 如是

不存前心滅性卽不得取今心之生. 故言不

滅不生. 是釋令滅滅性之由. 次言不滅不生.

牒前不滅今不得生. 如是不得今心生性. 則

不得取此心之滅. 故言不生不滅. 是釋令滅

生性之由. 如於心法無滅無生. 其餘諸法亦

同是觀. 故言一切法亦如是. 問若計心生眞

破此生. 何須破彼前心之滅. 答今生是現破

有不易. 前心己過解空不難. 故先破易而遣

其難. 依此次第破今生性. 由是卽遣後滅之

執. 是謂醫王善巧之術耶

經曰解脫菩薩而白佛言尊者若有衆生見法

生時令滅何見  論曰此下第三問答. 次前

問答明所滅之見之病. 今此問答顯能滅之

見之藥. 又前破生滅二際之見. 今破有無二

邊之見. 今問意言若觀行者. 順佛敎意觀法

生時令滅何見. 滅何見者問佛敎意. 且擧一

邊兼顯觀滅

經曰佛言菩薩若有衆生見法生時令滅無見

見法滅時令滅有見若滅是見得法眞無入決

定性決定無生  論曰見法生時者. 正觀俗

法因緣生時. 此時能離取空之見. 故言令滅

無見. 見法滅時者. 正觀俗法本來滅時. 此時

能離取有之見. 故言令滅有見. 此中何故言

令滅者. 佛敎能令觀者滅故. 此意正明修觀

行者觀法生時只離無見而不存生. 觀寂滅

時唯離有見而不取滅. 所以然者. 若存生耶

生本寂滅. 若取滅耶滅卽生起. 如下頌曰. 因

緣所生義是義滅非生. 滅諸生滅義是義生

中              欄

非滅所以能離二邊而不著中. 如其離無取

有破有取空. 此爲妄空而非眞無. 今雖離有

而不存空. 如是乃得諸法眞無故. 言得法眞

無. 決定性義如前已說. 得眞空時觀心不生

遠離一切有無心故. 故言決定無生

經曰解脫菩薩而白佛言尊者令彼衆生住於

無生是無生耶  論曰此下第四問答. 前明

眞觀離二邊相. 今顯妄解不離生住. 謂有寡

學修觀行者意言分別. 觀法無生能攝散亂

住無生境. 作如是念謂是無生. 後出定時起

增上慢. 意謂已得無生法忍. 爲破是病擧病

問言. 住於無生是無生耶

經曰佛言住於無生卽是生何以故無住無生

乃是無生  論曰答中有二. 略答重詳. 此卽

略答. 有其二句. 上句順明是生. 住無生境卽

是分別之心生故. 下句反釋無生. 若心無住

於無生境離諸分別. 是無生忍. 故知有住非

無生忍. 如是反釋. 略答文竟

經曰菩薩若生無生以生滅生生滅俱滅本生

不生心常空寂空寂無住心無有住乃是無生

論曰此是重詳. 於中有二. 先詳是生. 後詳

無生. 若有住心生於無生之境. 卽是以生滅

其境界之生. 故言若生無生以生滅生. 雖滅

境界之生而取其滅之無. 於滅無境能取心

生生滅俱存. 豈曰無生耶. 如是二句詳前是

生. 眞無生忍卽不如是. 外不存於所取之滅.

內不生其能取之生. 以之故言生滅俱滅. 然

此俱滅非謂還無. 推心本生不得其生. 旣不

得生何得還滅. 于時證會本來空寂故言本

下              欄

生不生心常空寂. 如是空寂能所平等. 無能

住心住於空境. 故言空寂無住. 如是乃名無

生法忍. 故言乃是無生. 演無生觀竟在於

前

經曰解脫菩薩而白佛言尊者心無有住有何

修學爲有學也爲無學也  論曰此下廣一覺

義. 於中有八問答. 科爲二分. 前二問答正廣

一覺如來藏義. 後六問答因論生論遣諸疑

難. 今此初問. 問心無住. 若有學者卽非無住.

若無學者卽非觀行. 又若有學者應有心生.

若無學者只是空理

經曰佛言菩薩無生之心心無出入本如來藏

性寂不動  論曰. 此中先顯道理後正對問.

顯道理者. 得無住時無生之心心常寂滅. 無

有出觀達本無起亦非始入. 以之故言心無

出入. 如是觀心旣無出入. 卽是本覺如來藏

心. 是明始覺卽同本覺. 此無生心旣是本藏

本來性寂不復起動. 云何得有入出起息. 此

言重成無出入義

經曰亦非有學亦非無學無有學不學是卽無

學非無有學是爲所學  論曰此是正對問

意. 於中有二. 先遮後許. 旣非始入故非有學.

亦無終出故非無學. 又無能住之心故非有

學. 不無無住之心故非無學. 此是俱遮遮止

句也. 無有學不學是卽無學者. 以無別所學

卽不是能學. 由是義故許是無學. 此依非有

學義許是無學也. 非無有學是爲所學者. 雖

非有住之觀非無無住之行. 以是義故許是

有學. 旣有學故下地所學. 此依非無學義許

經數: 一七三○

經名: 金剛三昧經論卷上

頁數: 九六八

上              欄

是有學也. 此是俱許自在答也

經曰解脫菩薩而白佛言尊者云何如來藏性

寂不動  論曰此下第二問答. 前明始覺不

異本覺如來藏性. 今者正顯如來藏性隱藏

不動. 此中略明如來藏義. 如來藏門有二有

三. 所言三者. 如不增不減經言. 衆生界中示

三種法. 皆眞實如不異不差. 何謂三法. 一者

如來藏本際相應體及淸淨法. 此法如實不

虛妄. 不離不脫智不思議法. 無始本際來有

此淸淨相應法體. 二者如來藏本際不相應

體及煩惱纏不淸淨法. 此本際離脫不相應

煩惱纏不淸淨法. 唯有如來菩提智之所能

斷. 三者如來藏未來際平等□及有法. 卽是

一切諸法根本. 備一切法具一切法. 於世法

中不離不脫. 案云. 是顯三種如來藏門. 何等

爲三. 一者能攝如來藏. 住自性時能攝果地如

來功德. 能攝如來名如來藏故. 二者所攝如

來藏. 謂煩惱纏不淸淨法一切皆在如來智內.

皆爲如來之所攝持. 如來所攝名如來藏. 三

者隱覆如來藏. 謂法身如來煩惱所覆. 如來

自隱名如來藏. 眞諦三藏作如是說. 消其文

者. 言未來際平等□及有者一心之體遍於三

際. 然前二門中. 已顯本際故. 此門中明後際

等. 又欲顯其如來之義. 謂未來際平等□者

卽是如義. 言及有者是其來義. 如佛性論云.

此眞如者非如中有如. 無非如亦如. 二乘如

者是非如中如. 無非如中非如. 云何如是. 二

乘之人約虛妄觀無常等相以爲眞如. 此虛

妄觀唯因中有果地則無. 是故此如或成或

中              欄

壞. 菩薩如者離虛妄. 約眞性以觀如故於因

果二處無異唯成無壞. 乃至廣說. 故知後際

平等□者正顯大乘之如義也. 所言及有明

來義者. 對凡法去顯一心來. 如凡去時五取

蘊法不至果地去而不來. 此一心如果地獄

有永無過去. 故言及有卽顯來義. 如論說言

從住自性來至至得. 正謂此也. 如是一心通

爲一切染淨諸法之所依止故. 卽是諸法根

本本來靜門. □沙功德無所不備. 故言備一

切法. 隨緣動門□沙染法無所不具. 故言具

一切法. 然擧染法以望心體不能遍通. 所以

離脫. 若擧心體望諸染法. 遍諸染法無所不

通. 故言於世法中不離不脫. 不離脫義是隱

藏義. 此第三門總明一心. 通於動靜爲染淨

依. 第二門者別顯動門. 染法所依. 第一門者

別顯靜門. 淨法所依. 第二中言本際不相應

體者. 諸煩惱法違反心體名不相應. 一心之

體隨緣動門爲彼所依故. 是不相應法之體.

言及煩惱纏不淸淨法者. 彼能依法依心體

轉. 纏自心體令隨染故. 合取能依所依之法

以爲第二如來藏體. 唯有如來菩提智之所

能斷者. 解脫道能正斷故. 此義具如二障

章說. 第一中言本際相應體者. 本來靜門備

□沙德與心相應故. 是相應功德之體. 言及

淸淨法者. 能依功德性離染故. 合取能依所

依之法以爲第一如來藏體. 此法如實不虛

妄. 不離不脫智不思議法者釋相應義. 是法

身義與諸功德法相應故. 如上文言. 不離不

脫不斷不異不思議佛法相應名爲法身. 是

下              欄

義云何. 此一心體略有五相. 何等爲五. 一者

遠離所取差別之相. 二者解脫能取分別之

執. 三者遍三世際無所不等. 四者等虛空界

無所不遍. 五者不墮有無一異等邊. 超心行

處. 過言語道. 過□沙等本有功德亦有五義

與體相應. 一者一一功德離所取相故非法身

所離. 與第一相相應. 如經言不離故. 二者一

一功德脫能取執故非法身所脫. 與第二相

相應. 如經不脫故. 三者此一德遍三世際

縱無前後際斷. 與第三相相應故言不斷. 四

者此一一德等虛空界. 橫無彼此處異. 與第

四相相應故言不異. 五者一一功德皆離諸

邊非思量境絶言語路. 與第五相相應. 如經

言不思議故. 諸功德法有此五義. 與體無別

融通一味. 由是道理名爲相應. 非如王數別

體相應. 今此中言不離不脫智不思議法者.

諸功德中略擧覺義. 五相應中略說三義. 此

是第一能攝藏也. 三種藏義略述如之. 言二

門者如夫人經言. 空如來藏者若離若脫若

異一切煩惱藏. 不空如來藏者不離不脫不異

不思議佛法. 案云. 諸煩惱法皆是虛妄由境

不實故虛. 由體散亂故妄. 妄故無眞. 虛故無

實. 無眞實故說名爲空. 能覆如來名如來藏.

卽是空義. 隱覆眞也. 諸煩惱境不實之相法

身所離故曰若離. 諸煩惱體妄執之縛法身

所脫故言若脫. 言若異者. 卽前虛妄差別分

別乖於法身平等性故. 以此三義不相應故.

是無眞實卽是空義也. 言不空者. 一切功德

與體相應. 體非妄故眞. 境非虛故實. 由眞實

經數: 一七三○

經名: 金剛三昧經論卷上

頁數: 九六九

上              欄

故說名不空. 如來被覆名如來藏. 不離不脫

等句是釋不空之義. 義如三種藏門已說. 然

此中不空如來藏體卽前三中第一之法. 此

中空義是彼第二. 而彼三種如來藏中隱覆

之義合在第三. 故前二中別顯能攝所攝二

義. 今此二種如來藏門欲顯空義隱覆眞實.

故別能覆所覆二義. 又此二經互顯別義. 所

以二三兩門異釋. 且止乘論還釋本文

經曰佛言如來藏者生滅慮知相隱理不顯是

如來藏性寂不動  論曰生滅慮知相者卽是

空如來藏. 但此文中顯能隱義而不名此爲

如來藏. 言隱理不顯是如來藏者. 是不空如

來藏. 約所隱義名如來藏. 言性寂不動者. 顯

此藏性. 雖隱不改. 此性有五義. 如無相論說.

一種類義是性義. 如甁衣等一切色法不離

四大種類皆以四大爲性. 如是衆生不出一

界. 皆用一界爲種類故. 攝大乘論名體類義.

佛性論中名自性義. 言有左右意無異也. 二

者因義是性義. 如木中有火性. 與火作因故

名爲性. 如是聖人諸無漏法以此爲因而得

成故. 彼二論中同名因義也. 三者生義是性

義. 如鍊眞金生莊嚴具. 莊嚴具生以金爲性.

此界亦爾. 能生果地五分法身. 法身之生此

界爲性. 攝大乘中亦名生義. 佛性論中名至

得義. 爲別因義是在果前故. 就已生名至得

義. 四者不改義是性義. 猶如金剛寶性一劫

等住無增無減. 如是此界三世等住. 世間不

壞出世不盡. 彼二論中名眞實義. 眞實義者

是不壞義. 所以言異而意同也. 五者密藏義

中              欄

是性義. 如黃石中有眞金性. 若不破[&FFFF]#無所

利益. 隨順鍊治卽有寶用. 是故彼性是隱藏

義. 如來藏性當知亦爾. 不破其纏爲外爲染.

破纏相應成內成淨. 故知此性是密藏義. 佛

性論中名□密義. 攝大乘論名爲藏義. 義同

言異. 灼然可見. 今此文中所言性者含此五

義. 寂不動者略顯後二. 寂是密藏義. 不動是

不改義. 故上來正廣一覺義竟

經曰解脫菩薩而白佛言尊者云何生滅慮知

相  論曰自此已下有六問答. 因論生論決

諸疑難. 此一問答明其能隱慮知之相

經曰佛言菩薩理無可不若有可不卽生諸念

千思萬慮是生滅相  論曰此答中有二重.

先略答後廣演. 略中二句先擧所迷. 所迷之

理心行處滅. 故言理無可不. 可者是也. 不者

非也. 理絶四句離諸是非. 非分別心之所行

處也. 次顯能迷. 若有可不卽生諸念者. 以有

無明不覺平等. 卽有分別可不之心. 由是具

起六種染心故. 千思萬慮是生滅相者. 六種

染心雖有[&FFFF]#細皆違平等. 是生滅相故. 如起

信論云. 復次分別生滅相者有二種. 云何

爲二. 一者[&FFFF]#. 與心相應故. 二者細. 與心不相

應故. 又[&FFFF]#中之[&FFFF]#凡夫境界. [&FFFF]#中之細細中

之[&FFFF]#菩薩境界. 細中之細. 是佛境界. 此二種

生滅依於無明熏習而有. 所謂依因依緣. 依

因者不覺義故. 依緣者妄作境界義故. 若因

滅卽緣滅. 因滅故不相應心滅. 緣滅故相

應心滅. 案云. 此中[&FFFF]#與心相應者謂三種相

應染. 細與心不相應者三種不相應染. [&FFFF]#中

下              欄

之[&FFFF]#者謂執相應染不斷相應染皆有六識故

凡夫境界也. [&FFFF]#中之細者謂分別智相應染

在第七識. 細中之[&FFFF]#者謂現色不相應染能

見心不相應染. 細中之細者謂根本業不相

應染. 此三皆在第八識位. 此中三種細生滅

者無明風所動. 故言因滅故不相應心滅. 於

中三種[&FFFF]#生滅者境界風所動. 故言緣滅故

相應心滅. 於中委悉. 如彼論疏中說也. 今此

經言千思者總攝一切不相應染細分別故.

萬慮者總攝一切相應染心[&FFFF]#分別故. 此二

皆是動念之相. 以之故言是生滅相也

經曰菩薩觀本性相理自滿足千思萬慮不益

道理徒爲動亂失本心王  論曰此下廣演.

於中有三. 一者對生滅相顯理滿足. 二者對

理滿足明染闕失. 三辨順理滅染去動趣寂

之利. 初中言菩薩者是呼解脫菩薩之辭. 觀

本性相者佛觀本覺如來藏性故. 理自滿足

者所觀本覺如來藏理具足無量性功德故.

如起信論云. 復次眞如自體相者從本已來

性自滿足一切功德. 所謂自體有大智慧光

明義故. 遍照法界義故. 眞實識知義故. 自

性淸淨心義故. 常樂我淨義故. 淸□不變

自在義故. 具足如是過於□沙不離不斷不

異不思議佛法乃至滿足無有所少義故名爲

如來藏. 亦名如來法身故. 今此經言理自滿

足. 總顯如是功德滿足也. 初段文竟. 次明生

滅動念之過. 於中總明無益有損. 如彼論中

廣釋此義云. 問曰上說眞如其體平等. 離一

切相. 云何復說體有如是種種功德. 答曰雖

經數: 一七三○

經名: 金剛三昧經論卷上

頁數: 九七○

上              欄

實有此諸功德義. 而無差別之相. 等同一味

唯一眞如. 此義云何. 以無分別離分別相. 是

故無二. 復以何義得說差別. 以依業識生滅

相示. 此云何示. 以一切法本來唯心實無相

念. 而有妄心不覺起念. 見諸境界故說無明.

心性不起卽是大智慧光明義故. 若心起見

卽有不見之相. 心性離見卽是遍照法界義

故若心有動非眞識知. 無有自性非常非樂

非我非淨. 乃至具足過□沙等妄染之義. 對

此義故心性無動卽有過□沙等諸淨功德相

義示現. 若心有起更見前法可念者. 卽有所

少. 如是淨法無量功德卽是一心更無所念.

是故滿足名爲法身如來之藏. 今此經言徒

爲動亂者. 以心有動非眞識知. 無有自性. 非

常樂我淨等故言動也. 以心起見卽有不見

之相等. 故言亂也. 失本心王者. 無量功德卽

是一心. 一心爲主故名心王. 生滅動亂違此

心王不得還歸故言失也

經曰若無思慮卽無生滅如實不起諸識安寂

流注不生得五法淨是謂大乘   論曰此下第

三順理滅染去動就寂. 於中有二. 正顯重成.

此卽正顯去動就寂. 若無思慮者. 始從初地

乃至佛地. 漸順一心平等法界. 永無一切思

慮分別故. 卽無生滅者. 由前思慮有生滅相.

今無思慮永無分別. 二種生滅究竟離故. 從

此已去順理不動. 窮未來際不復還動. 故言

如實不起. 二種生滅究竟息時. 八種識動皆

得歸靜. 六染流注永滅不起故言諸識安寂

流注不生. 流注不生故法界圓顯. 諸識安寂

中              欄

故四智滿成. 故言得五法淨. 運載之功[&FFFF]#過

於此故. 總結言是謂大乘. 正明去動就寂文

竟

經曰菩薩入五法淨心卽無妄若無有妄卽入

如來自覺聖智之地入智地者善知一切從本

不生如本不生卽無妄想  論曰此是重顯.

卽有三句. 初言入五法淨心卽無妄者. 歸心

源時卽無妄念之不覺故. 第二言若無有妄

卽入如來自覺聖智之地者. 不覺盡時卽入

始覺圓智之地故. 是對不覺顯始覺滿也. 第

三入智地者善知一切從本不生知本不生卽

無妄想者. 始覺滿時能知不覺四相動念本

來不生. 卽知本來無妄想故. 是顯始覺不異

本覺也. 如起信論云. 一切衆生不名爲覺. 以

從本來念念相續未曾離念故說無始無明.

若得無念者. 卽知心相生住異滅. 以無念等

故. 而實無有始覺之異. 以四相俱時而有皆

無自立. 本來平等同一覺故. 案云. 此中言若

得無念卽知心相生住異滅者. 卽顯經中善

知一切也. 而實無有始覺之異者. 卽顯經中

善知從本不生也. 以四相俱時而有皆無自

立本來平等同一覺故者. 卽顯經中知本不

生卽無妄想也. 夢中渡河之喩此中應廣說

也

經曰解脫菩薩而白佛言尊者無妄想者應無

止息  論曰此下第二問答明無止息. 問意

言. 本無妄想卽無所止. 所止無故能止亦無.

無能止故應無始覺. 如是難也

經曰佛言菩薩妄本不生無妄可息知心無心

下              欄

無心可止無分無別現識不生無生可止是卽

無止亦非無止何以故止無止故  論曰答意

有二. 先許無止. 後遮無止. 許者始覺不異本

覺故. 遮者始覺非唯是本覺故. 許中息與止

何異者. 妄起動故可息. 心馳散故可止. 而本

無起無馳故無可息可止耳. 無分者無相分

於見故. 無別者無見別於相故. 相見旣無分

別. 現識本來不生. 去來不生. 愚智共知故. 約

現在明本不生. 旣無所止不覺之生. 卽無能

止始覺之異. 依不異門如是許也. 亦非無止

者. 非無不異之始覺故. 止無止故者. 能止無

生之妄心故. 雖生不可得而非徒無生故. 非

徒無生故不無所止. 所以非無能止之覺. 如

是答也

經曰解脫菩薩而白佛言尊者若止無止止卽

是生何謂無生  論曰此下第三問答顯無生

觀. 難意云. 若有能止之覺. 則生能止之觀. 雖

遣不覺之起. 還存始覺之生. 何謂能證無生

觀耶

經曰佛言菩薩當止是生止已無止亦不住於

無止亦不住於無住云何是生  論曰答意有

二. 先與後奪. 與者許生在方便觀. 能止心生

故. 具如世第一法之時雖止識生不取於識.

而能止心取無而生. 當此止時卽許是生. 以

之故言當止是生. 過此一念卽不取無. 不取

無故取心不生. 以之故言止已無止. 此時遠

離一切分別故. 不住於無止之無. 亦不取其

自無住心. 能所永絶. 平等平等. 云何是時可

得是生. 如是答也